ত্রিশূল

ত্রিশূল (সংস্কৃত ভাষা: त्रिशूल) হলো ধারালো তিনটি বর্শার ফলাযুক্ত একটি অস্ত্রবিশেষ, যা সাধারণভাবে হিন্দুধর্ম ও বৌদ্ধধর্মে শুভ চিহ্ন হিসাবে পরিগণিত হয়৷ ভারতীয় উপদ্বীপ এবং থাইল্যান্ডে ত্রিশূল ছোটো আকারে কোনো লাঠি বা দণ্ডের চূড়ায় লাগানো থাকা অবস্থায় দেখা যায়৷ কিন্তু ওকিনাওয়ার সাই অস্ত্রের মতো এটি ভোঁতা নয় বরং প্রতিটি ফলাই ধারালো৷ মালয় উপদ্বীপ এবং ইন্দোনেশিয়াতে ত্রিশূল সবসময়ই লম্বা হাতলযুক্ত হয়ে থাকে এবং এটির ছোট আকিরের একই রকম দেখতে অস্ত্রটিকে স্থানীয় ভাবে ত্রিশূল না বলে বরং "চবঙ" বা "তেকপি" বলা হয়ে থাকে৷ ত্রিশূল শব্দের আক্ষরিক অর্থ তিনটি শূলের সমষ্টি৷ শূল বলতে সূঁচালো মাথাযুক্ত এবং ধারালো ফলাযুক্ত একটি ধাতব অস্ত্র৷ ত্রিশূলে তিনটি শূল একটি দণ্ডে গোড়ায় যুক্ত থাকে৷ বিভিন্ন ভাষায় ত্রিশূলের নামগুলি হলো, বাংলা ভাষা - ত্রিশূল হিন্দি ভাষা - त्रिशूल (ত্রিশূল) কন্নড় ভাষা - ತ್ರಿಶೂಲ (ত্রিশূল) খ্‌মের ভাষা - ត្រីសូល៍ (ত্রেইসৌ) মালয় ভাষা - trisula (ত্রিশুল) মালয়ালম ভাষা - തൃശൂലം (তৃৃশূলং) মারাঠি ভাষা - त्रिशूळ (ত্রিশূল়) সিংহলি ভাষা - ත්‍රිශූලය (ত্রিশূলয়) তামিল ভাষা - சூலாயுதம் (সূলায়ুতম্) তেলুগু ভাষা - త్రిశూలం (ত্রিশূলম্) থাই ভাষা - ตรีศูล (ত্রীষ়ূল) ডমরু সহ শিবের ত্রিশূল৷ ত্রিশূলের শৈল্পিকচিত্র ত্রিশূল হলো বহুযোজীতা এবং সমৃৃদ্ধির প্রতীক৷ এটি মূলক ভগবান শিবের চিহ্নরূপে তার হাতে বিরাজমান থাকে৷ পুরাণ মতে নিজপুত্র গণেশএর অহংকার এবং ঔদ্ধত্য দেখে ক্রোধের বশে তিনি এই ত্রিশূল দিয়েই গণেশের শিরোচ্ছেদ করেছিলেন৷ দেবী দূর্গাও তার অন্যান্য অস্ত্রের সাথে ত্রিশূল ধারণ করেন৷ ত্রিশূলের তিনটি ফলার একাধিক অর্থ ও গূরুত্ব রয়েছে৷ এটি হিন্দূ ধর্মাবলম্বীদের খুব সাধারণ একটি বিষয় এবং এর তাৎপর্যের পেছনে একাধিক পুস্তকে বিভিন্ন ব্যাখ্যা রয়েছে৷ ত্রিশূলের তিনটি ফলা জীবনের বিভিন্ন ত্রিত্বগুণকে উপস্থাপন করে৷ ত্রিত্ব বৈশিষ্ট্যগুলি হলো, সৃষ্টি-স্থিতি-বিনাশ, অতীত-বর্তমান-ভবিষ্যত, দেহ-মন-আত্মা, ধর্ম-সিদ্ধি-উদ্গম দিয়ে তৈরী ত্রিকায়া, সমবেদনা-আনন্দ-ভালোবাসা, আধ্যাত্মিকতা-মনস্তত্ত্ব-আপেক্ষিকতা, সুখ-স্বস্তি-বিষণ্ণতা, গর্ব-খ্যাতি-আমিত্ব, স্পষ্টতা-জ্ঞান-পাণ্ডিত্য, স্বর্গ-মন-পৃৃথিবী, অহং-অগ্নি-ভূ, আত্মা-আবেগ-জীব, যুক্তি-আসক্তি-বিশ্বাস, প্রার্থনা-প্রকাশ-মহিমা, প্রজ্ঞা-ধ্যান-বোধিসত্ত্ব, অধ্যয়ন-বোধগম্যতা-জ্ঞান, মৃত্যু-উত্তরণ-পুনরুজ্জীবন, সৃৃষ্টি-আদেশ-বিনাশ৷ এরকম তিনটি গুণের প্রকাশকে একত্রে ত্রিশূলের রূপ হিসাবে মনে করা হয়৷ ত্রিশূলকে যখন ভগবান শিবের শিবের অস্ত্র হিসাবে ধরা হয় তখন ত্রিশূল তিনটি বস্তুকে ধ্বংস করতে উদ্যত হয় যথা, ভৌতিক বিশ্বব্রহ্মাণ্ড, পিতৃৃপুরুষগণের বিশ্ব এবং মনোজগৎ৷ শিবের একটি হুংকারে তিনি ত্রিভূবন ধ্বংস করতে পারেন বলে ধারণা করা হয়৷ মানবদেহে যেই অঞ্চলে তিনটি যোগ নাড়ী তথা ইড়া, পিঙ্গল এবং সুষুম্না একত্রে মিলিত হয় তাকেও ত্রিশূল বলে ধরা হয়ে থাকে৷ এটি সাধারণত ভ্রূমধ্যস্থল৷ সুষুম্না হলো মধ্যস্থ নাড়ী এবং এটি আরো ঊর্ধ্বে উত্থিত হয়ে ব্রহ্মতালু স্থলে সপ্তম চক্র বা শক্তিকেন্দ্রটি সম্পন্ন করেছে৷ অপর দুটি উভয় ভ্রূ বরাবর শেষ হয়েছে যেখানে ষষ্ট চক্রটি রয়েছে৷ ত্রিশূলের মধ্যাক্ষটি এই সুষুম্নার প্রতিভূ, ফলে এটি বাকী দুটির থেকে অধিক দীর্ঘ৷ ১) শিবপুরাণ অনুসারে শিব হলেন স্বয়ম্ভু যিনি নিজের চেতনায় নিজ ইচ্ছায় সৃৃষ্ট হন৷ তিনি সদাশিবের সরাসরি অবতার রূপে উত্থিত হন এবং সৃষ্টির প্রথম থেকে ত্রিশূল তার সঙ্গী৷ ২) বিষ্ণুপুরাণ অনুসারে সূর্যের তেজ ও রশ্মির ব্যবহার করে দেবশিল্পী বিশ্বকর্মা ত্রিশূল নির্মাণ করেন এবং তা শিবকে প্রদান করেন৷ সূর্যদেব বিশ্বকর্মার কন্যা সংজ্ঞাকে বিবাহ করলে তার স্ত্রী এই বিষয়ে বেশ অসন্তুষ্ট হন৷ তার মতে তার কন্যার পক্ষে সূর্যের তেজ সহন করা সম্ভব না৷ তিনি তার স্বামী বিশ্বকর্মাকে এ নিয়ে অভিযোগ করেন ও এর নিষ্পত্তি চান৷ উভয়ের আলাপ আলোচনার মাধ্যমে সংজ্ঞাকে পাওয়ার জন্য সূর্যদেব নিজ তেজ হ্রাস করতে ইচ্ছুক হন৷ সৌরবস্তু পৃথিবীতে পতিত হয় ও সূর্যতেজ হ্রাস পায়৷ এক অষ্টমাংশ ঐ সৌরবস্তু ব্যবহার করেই তিনি পৃথিবীকে তাপ হতে নিস্তার দিতে ত্রিশূল তৈরী করেন৷ ৩) অনেকক্ষেত্রে ত্রিশূলকে বৌদ্ধ ধর্মাবলম্বীদের ত্রিরত্নের সাথেও তুলনা করা হয়ে থাকে৷ ৪) দেবী দুর্গা তার অন্যান্য হাতে একাধিক অস্ত্রের সাথে ত্রিশূলও ধারণ করেন৷ দেবজ্যোতির পুঞ্জীভবনে উৎপন্ন হওয়ার পর মহিষাসুর বধের জন্য বিভিন্ন দেবতা তাকে বিভিন্ন অস্ত্রদান করেন৷ ভগবান শিব তাকে এই ত্রিশূলটি দান করেছিলেন৷ শ্বেতবরাহ কল্পে দেবী মহিষাসুরকে ত্রিশূল দিয়েই বধ করেন৷ পরবর্তীকালে শিব; দেবী তথা পার্বতীতে পত্নীরূপে গ্রহণ করেন৷ ৫) নেপালের সাম্যবাদী দল নেপাল কমিউনিস্ট পার্টির নির্বাচনী চিহ্নটি হলো ত্রিশূল৷ ৬) রোমানি ভাষায় ত্রিশূলের সমোচ্চারিত শব্দ ত্রিশেল শব্দটির অর্থ ক্রস বা ক্রুশ৷ ডমরু সহ শিবের ত্রিশূল, হিন্দু পুরাণ অনুযায়ী যা অন্যতম শক্তিশালী অস্ত্র৷ ভারতের হিমাচল প্রদেশ রাজ্যের ধর্মশালা শহরে অবস্থিত গুণাদেবীর কাছে ভক্তগণের নিবেদিত অগুনতি ত্রিশূলের সারি৷ থাইল্যান্ডের ওয়াট অরুণ বৌদ্ধ মন্দিরে অবস্থিত সাতটি ফলা যুদ্ধ একটি ত্রিশূল৷ এটিকে শিবের ত্রিশূলের প্রতিরূপ বলে গন্য করা হয়৷ চক্রী রাজবংশের চিহ্ন এটি৷ রাজবাড়ী থেকে প্রাপ্ত এই চিহ্নটিতে মধ্যাঞ্চলে তিনটি সমন্বিত অসির মতো দেখতে একটি ত্রিশূল এবং তাকে বেষ্টন করে একটি সুদর্শন চক্র রয়েছে৷ চন্দন গান্ধর্বের ত্রিশূলের সাহায্যে দুর্বৃত্ত দুরাচারী ও দানবীয় পশুদের বধে দৃশ্য৷ "पार्टीको सूची — Election Commission of Nepal"। ২০১৩-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৪।  Wat Arun The trident of Shiv extends from the top of each tower. ওয়েব্যাক মেশিনে আর্কাইভকৃত ২০০৭-০৬-২৮ তারিখে